Microrhopala

Microrhopala er en slekt av biller som tilhører familiegruppen bladbiller (Chrysomelidae). Både larvene og de voksne (imago) er planteetere.

Utseende 
Middelsstore (5 - 6 millimeter), avlange, som oftest noe firkantede, blanke bladbiller, gjerne mørke, dekkvingene kan ha lysere lengdestriper. Oveersiden er tett og grovt punktert, punktene gjerne noe kantete. Hodet er nokså lite, antennene kraftige, holdes gjerne samlet og framoverrettet. Hodet er temmelig lite, pronotum gjerne trapesformet. Antennene består av 8 ledd. Dekkvingene er oftest nokså firkantede, beina temmelig korte. Dekkvingene har 9 punktstriper, i alle fall ved roten, og tre svakt opphøyde ribber.

Levevis 
Både larver og voksne lever på planter og eter fra dem. Disse artene holder seg gjerne til én eller noen få vertsarter, larvene minerer i bladene til de samme plantene som de voksne gnager på. Denne slekten omfatter arter som for det meste lever på ulike planter i kurvplantefamilien.

Utbredelse 
Slekten er utbredt fra Canada i nord til Colombia i sør.

Systematisk inndeling 

Hispinae inkluderer noen ganger gruppen (underfamilien) skjoldbiller, da som stammen Cassidini, i denne oversikten er den holdt utenfor, og plassert inn i som søstergruppen skjoldbiller. Andre klassifikasjoner plasserer denne gruppen (som Hispini) som en undergruppe av skjoldbillene. Noen ganger blir noen asiatiske slekter også plassert i Chalepini.

 orden biller (Coleoptera)
 underorden Polyphaga
 overfamilie Chrysomeloidea Latreille, 1802 (=Phytophaga) 
 familien  bladbiller (Chrysomelidae Latreille, 1802) 
 underfamilien skjoldbiller, Cassidinae
 stamme Chalepini Weise, 1910
 slekten Microrhopala Chevrolat in Dejean, 1836
 Microrhopala beckeri Weise, 1905
 Microrhopala ciliata Weise, 1911
 Microrhopala columbica Weise, 1911
 Microrhopala erebus (Newman, 1840)
 Microrhopala excavata (Olivier, 1808)
 Microrhopala floridana Schwarz, 1878
 Microrhopala hecate (Newman, 1840)
 Microrhopala inermis Staines, 2006
 Microrhopala moseri Uhmann, 1940
 Microrhopala perforata Baly, 1864
 Microrhopala pulchella Baly, 1864
 Microrhopala rileyi S. Clark, 1983
 Microrhopala rubrolineata (Mannerheim, 1843)
 Microrhopala sallei Baly, 1864
 Microrhopala unicolor Champion, 1894
 Microrhopala vittata (Fabricius, 1798)
 Microrhopala xerene (Newman, 1838)

Litteratur 
 Microrhopala på ITIS
 Hispines of the World - Microrhopala
 bugguide.net - bildedatabase over nordamerikanske insekter

Eksterne lenker 

 
 

Bladbiller
Biller formelt beskrevet i 1836